
	Targed 1
Parhau i ddatblygu'r sgil o ddadansoddi'n feirniadol drwy sicrhau dy fod yn cefnogi pob sylwad/honiad gyda thystiolaeth.
	Er mwyn ceisio cyflawni’r targed yma rwyf wedi ceisio darllen digon o lenyddiaeth mewn ymgais o geisio sicrhau fy mod yn cefnogi pob dadl gyda darn o dystiolaeth.
	Gwelir enghreifftiau o hyn trwy gydol yr aseiniad.



Ymateb ysgrifennedig-cynnig ar gyfer prosiect cymunedol ysgol
Cyflwyniad:
Bwriedir yn ystod yr aseiniad yma cyflwyno syniad ar gyfer prosiect ysgol gyfan. Mae’r prosiect yn ffocysu ar  ysgol cyfrwng Gymraeg mewn ardal weddol wledig ger ochrau’r mynydd du. Mae’n ardal ddifreintiedig ac o ganlyniad prin iawn yw’r gefnogaeth o adref. Mae 192 o blant yn yr ysgol, mae 29% o’r disgyblion yn derbyn prydiau ysgol am ddim ac mae 25% o’r disgyblion yn ddysgwyr ag ADY sydd ychydig yn uwch na’r cyfartaledd cenedlaethol (Estyn 2021). Yn rhan o gynllun datblygu’r ysgol mae targed amlwg yn perthyn sef gwella sgiliau darllen disgyblion yr ysgol. Mae nifer o ddisgyblion yr ysgol tu ôl ar eu darllen oherwydd nid ydynt yn derbyn y gefnogaeth adref. Dadleua Siraj a Mayo(2014) bod hi’n holl bwysig bod plant yn derbyn cefnogaeth wrth eu rhieni gan heb gefnogaeth does dim modd i blant gwneud cynnydd ar eu llwybr dysgu. Felly er mwyn ceisio darparu’r gefnogaeth angenreidiol yma i’r plant sydd tu ôl ar eu lefelau darllen mae’r prosiect “Partneriaid darllen” yn cael ei gynnig. Bwriad y prosiect yw ceisio datblygu ac hybu sgiliau darllen, llythrennedd a hunan hyder disgyblion difreintiedig. Mae’n hollol amlwg wrth ddarllen egwyddorion addysgegol Cwricwlwm Cymru bod Llywodraeth Cymru yn cydnabod pwysigrwydd gwella lefelau darllen ysgolion Cymru a dywed y ddogfen bod hi’n holl bwysig bod ysgolion yn mabwysiadu “system addysg sy’n rhoi sgiliau llythrennedd i bawb” (Llywodraeth Cymru, 2017, tud 7). Bydd y prosiect yn gweithredu unwaith yr wythnos a bydd gwirfoddolwyr megis rhieni neu aelodau o gymuned ehangach yr ysgol yn dod mewn i ddarllen gyda phlant difreintiedig sydd angen cefnogaeth ychwanegol er mwyn datblygu. Bydd y prosiect yma yn sicrhau bod yr ysgol yn elwa o gefnogaeth y gymuned gan fod modd i “ysgolion fanteisio ar ffynhonnell bwysig o gefnogaeth sy’n gallu cryfhau’r ysgol” (Llywodraeth Cymru, 2016, tud 9). Mae’r prosiect yma yn sicrhau bod yr ysgol yn gwrando ar hawliau plant gan ddywed erthygl 3 hawliau plant “dylai pob sefydliad sy’n ymwneud a phlant bob amser wneud yr hyn sydd orau i bob plentyn”(Comisiynydd Plant Cymru, 2024 tud 4). Trwy ddarparu cefnogaeth ychwanegol i blant sydd tu ôl ar eu datblygiad mae’r ysgol yn sicrhau eu bod nhw yn gwneud pob dim o’i gallu er mwyn cefnogi’r plant ac yn cyflawni arwyddair yr ysgol sef “ymlaen law yn llaw” (Estyn, 2020, tud 2).
Adolygiad Llenyddiaeth:
“Mae safonau darllen ymysg plant 7 i 14 oed wedi disgyn yn sylweddol ers y pandemig” (BBC Cymru Fyw, 2023, tud 1). Mae hyn yn achos gofid mawr gan ddywed Logan, et al(2013) bod cael caffael cryf o sgiliau darllen yn hanfodol er mwyn datblygu yn ddysgwyr cyflawn. Tebyg yw dadl Siraj a Mayo (2014) gan ddweud bod modd i ddarllen cael effaith bositif ar ddatblygiad gwybyddol,emosiynol a chymdeithasol plant.  Dywed y seicolegydd Piaget dylai plant rhwng oedran 7-11 sydd yn rhan o’r cam gweithredol diriaethol cael caffael cadarn iawn o ei sgiliau llythrennedd ac os nad oes gan y plentyn hwn nid yw’r plentyn yn datblygu yn unol â phawb arall (Aubrey, Riley, 2022). Er hyn dadleua Boyd a Bee (2014) nid yw theori Piaget yn ddigon dibynadwy i egluro sut mae plentyn yn datblygu gan wrth gynllunio ei theori fe wnaeth Piaget cynnal yr arbrofion ar blant eu hun ac nid oedd wedi arbrofi ar y boblogaeth ehangach felly does dim digon o dystiolaeth yn perthyn i’r theori er mwyn profi ei dilysrwydd.
Mae’r prosiect hefyd yn sicrhau bod yr ysgol yn cefnogi plant sydd ddim yn derbyn cyfleoedd i ddarllen adref ac o ganlyniad ddim yn gwneud cynnydd. Cytuna Moats(2020) gyda’r ddadl yma gan ddweud bod blychau addysgol yn datblygu o ganlyniad i wahaniaethau mewn cyfleoedd myfyrwyr i ddysgu nid eu gallu. Dywed Amin (2019) mai darllen yw’r sgil mwyaf allweddol er mwyn hybu cydweithrediad rhwng plentyn ac oedolyn. Serch hyn nid yw’r cydweithrediad yma bob amser yn gallu digwydd gan “reading is challenged by hectic family lives, lack of time and same parents perception that reading with their children is a chore” (National Literacy trust, 2020, tud 5). O ganlyniad nid yw rhieni yn cydweithio gyda’u plant ac felly nid oes perthynas yn cael i greu, dadleua Bronfenbrenner bod hun holl bwysig bod plant yn magu perthynas agos gyda’u gofalwyr gan fod eu gofalwyr yn rhan o’r system meicro sef pobl  sydd gyda chysylltiadau agos gyda’r plentyn. Heb y perthynas ar gydweithrediad agos gyda’u gofalwyr nid oes modd datblygu yn gyflawn (Leonard, 2011). Cytuna Kelty(2020) gyda’r ddadl yma gan ddweud “ how engaged families are in their children’s lives, wheather at home or in school, predicts  their success in school and in life” (Kelty,2020, tud 7). Serch hyn dadleua Gray a Macblain(2015) nid yw theori Bronfenbrenner yn cynnig digon o dystiolaeth er mwyn esbonio sut mae plentyn yn datblygu. Nid yw’r theori yn ystyried bod pob plentyn yn unigryw ac felly yn datblygu ar wahanol gyflymder a thrwy berthnasoedd gwahanol. Dywed Ryder(2013) bod hi’n hollbwysig i gydnabod bod pob plentyn yn unigryw ac yn dibynnu ar wahanol bethau a chysylltiadau er mwyn datblygu yn gyflawn. Felly mae modd cwestiynu a yw theori Bronfenbrenner yn ddigon ffeithiol gywir i esbonio datblygiad y plentyn.
Dadleua Whalley(2012) bod rhieni eisiau cefnogi eu plant i ddatblygu eu sgiliau darllen ymhellach ond o achos diffyg hunan hyder a hyfforddiant cyfyngedig nid yw’r rhieni yn mentro gan eu bod nhw yn ofn rhwystro datblygiad eu plentyn. Tebyg yw ddadl Rohle(2015) gan ddweud mai rhieni sydd â gwybodaeth gyfyngedig am ddatblygiad llythrennedd yn llai abl i ddarparu profiadau i’w plant.  Felly mae modd dadlau a yw’r ysgol yn rhwystro datblygiad plant drwy beidio hyfforddi rhieni ar y dulliau gorau i gefnogi datblygiad llythrennedd. Dadleua Boberiene(2013) a Estyn(2020) nad yw pob ysgol yn credu yn y syniad o gydweithio gyda rhieni a golyga hyn felly bod yr ysgol yn trin rhieni fel gwylwyr yn hytrach na phobl sydd yn gallu helpu eu plant i ddatblygu ymhellach. Mae’r rhieni yma yn ofn i fynd ati i geisio cefnogi eu plant gan “once formal reading instruction begins many parents feel inhibited about participating in their child’s literacy development”(Fiala a Sheridan, 2003, tud 614). Felly nid yw’r plant yma yn cael y cyfle i ddatblygu tu allan i’r ysgol ac felly mae peryg bod y plant yma yn syrthio tu ôl ar ddatblygiad eu llythrennedd. 
Nodau, amcanion ac ystyriaethau ymarferol:
Nod y prosiect yma yw i gydweithio gyda’r gymuned i wella safonau darllen disgyblion difreintiedig.Yn perthyn i’r prosiect mae pedwar amcan, mi fydd yr amcanion yma yn cael eu hystyried wrth fynd ati i fesur effaith y prosiect. Amcan cyntaf y prosiect yw i ddefnyddio partneriaid darllen o’r gymuned i ddatblygu sgiliau darllen disgyblion difreintiedig. Cytuna Llywodraeth Cymru(2016) bod defnyddio aelodau o’r gymuned i gefnogi datblygiad dysgwyr yn ein hysgolion yn allweddol gan mi all ysgolion manteisio ar ffynhonnell ychwanegol o gefnogaeth, yn ogystal mi all aelodau o’r gymuned cynnig arbenigedd neu strategaeth wahanol er mwyn hybu cynnydd. Mae’r ysgol sydd yn rhan o’r prosiect yn dibynnu ar y gefnogaeth o’r gymuned er mwyn helpu disgyblion difreintiedig y gymuned i wneud cynnydd. Dadleua Maier, Daniel, Oakes a Lam(2017) bod defnyddio aelodau o’r gymuned yn fodd arbennig er mwyn cefnogi plant difreintiedig i ffynnu ac i wneud cynnydd. Dadleua’r seicolegydd Reggio Emelia(2009) bod gan rieni ar gymuned cyfrifoldeb allweddol wrth helpu disgyblion i ddatblygu ar eu llwybr dysgu. Serch hyn mae nifer o bobl megis Edwards(2002) yn barnu syniadau Reggio Emelia gan ddweud nid yw ei syniadau yn cymryd mewn i ystyriaeth nid oes gan ysgolion y cyllid i redeg prosiectau cymunedol. Mae’r prosiect yma yn dibynnu ar wirfoddolwyr o’r gymuned. Ni fydd y gwilfoddolwyr yn derbyn unrhyw daliad am gymryd rhan yn y prosiect mae hyn yn gryfder gan olyga hyn ni fydd y prosiect yn gostus. Serch hyn mae modd dadlau a yw hyn yn wendid gan fod yr ysgol yn dibynnu ar ymlyniad ac ymrwymiad y gwirfoddolwyr i gymryd rhan. Heb daliad efallai bydd rhai o’r gwirfoddolwyr yn penderfynu peidio cymryd rhan yn wythnosol gan nid ydynt yn derbyn taliad. Dadleua Carpenter a Myers(2009) bod arian yn ffynhonnell holl bwysig er mwyn sicrhau cefnogaeth gyson gan wirfoddolwyr. Serch hyn rydym yn ymwybodol nid oes modd talu’r gwirfoddolwyr yn y prosiect yma oherwydd cyllid cyfyngedig ysgolion ar hyn o bryd(BBC Cymru Fyw, 2024). Golyga hyn felly nid oes gan rhai o’r gwirfoddolwyr unrhyw gymhelliant i gymryd rhan yn y prosiect. Efallai mi fydd rhai o’r gwirfoddolwyr yn dewis i dynnu nol o’r prosiect oherwydd nid oes ganddynt ymlyniad cryf tuag at y prosiect. Mi fydd hyn yn golygu efallai sesiynau darllen yn cael eu gohirio oherwydd diffyg cefnogaeth neu efallai gorfod stopio cynnal y prosiect oherwydd prinder gwirfoddolwyr. Dadleua Estyn(2020) bod nifer o ddisgyblion yn dibynnu ar sefydlogrwydd prosiect ac mae’r ansefydlogrwydd sydd yn gysylltiedig â gohirio sesiynau neu stopio prosiect yn gyfan gwbl yn cynyddu pwysau meddyliol ac felly amharu ymhellach ar ddatblygiad. Felly er mwyn ceisio goresgyn hyn ac i gyflawni’r amcan yma yn llwyddiannus y ffordd orau yw i gael y gwirfoddolwyr i arwyddo cytundeb cyn dechrau’r prosiect er mwyn sicrhau bod y gwirfoddolwyr yn mynychu’r sesiynau yma yn wythnosol. Mi fydd y cytundeb yn cael i ailymweld bob tymor er mwyn sicrhau bod y gwirfoddolwyr yn derbyn y cyfle i addasu agweddau o’r cytuneb. Mi fydd arwyddo’r cytundeb yn sicrhau bod gan yr ysgol cefnogaeth gyson o’r gymuned er mwyn rhedeg y prosiect yn llwyddiannus. Dadleua Meyers(2002) bod hi’n hollbwysig bod y gwirfoddolwyr yn arwyddo cytundeb cyn dechrau prosiect gan fod y cytundeb yn sicrhau bod y gwirfoddolwyr yn ymwybodol o eu hawliau yn ogystal mae’r ysgol yn gwybod mi fydd modd rhedeg y prosiect yn wythnosol.
Ail amcan y prosiect yw bod y disgybl yn dysgu sut i ddefnyddio strategaethau gwahanol i ddarllen a deall geiriau a brawddegau. Cytuna Llywodraeth Cymru (2020) bod hyn yn amcan allweddol gan ddweud yn y fframwaith llythrennedd “rwy’n gallu darllen gwahanol destunau gan ddefnyddio ystod o strategaethau i bennu ystyr” (Llywodraeth Cymru, 2020, tud 5). Dadleua Rupley, Blair a Nichols(2009) bod hi’n allweddol bod plant yn derbyn cyfleoedd gwahanol er mwyn cael caffael cryf ar strategaethau darllen gan fod y strategaethau yn allweddol i wneud cynnydd yn sgiliau llythrennedd plant. Gwelwn debygrwydd yn ddadl Cunningham(2005)  gan “frequent opportunities to interact with written text and language is the most important activity for developing the knowledge that is necessary to succeed” (Cunningham, 2005, tud 53). Serch hyn gellid dadlau mi fydd hyn dim ond yn gallu digwydd os oes gan y disgybl diddordeb yn y sesiynau. Os does dim diddordeb does dim brwdfrydedd i eisiau dysgu strategaethau a golyga hyn felly ni fydd y disgybl yn defnyddio’r strategaethau tu allan i’r sesiynau felly mae diffyg cynnydd yn annochel. Dadleua Wrigley a Pratt (2019) os nad yw’r plentyn yn dangos unrhyw ymgysylltiad i’r llenyddiaeth mi fydd hyn yn arwain at gynnydd cyfyngedig. Felly er mwyn ceisio trechu’r broblem yma dadleua Estyn (2021) mai’r ffordd orau yw cynllunio’r sesiynau yn ofalus ac i ddewis llenyddiaeth yn seiliedig ar ddidordebau’r plentyn mewn ymgais o geisio sbarduno’r plentyn i eisiau darllen. 
Trydydd amcan y prosiect yw bod y disgybl yn cynyddu yn ei hyder a’i allu i ddarllen a deall yn annibynnol. Dywed Donaldson(2015) bod hi’n holl bwysig bod ysgolion yn bachu ar gyfleodd i greu dysgwyr annibynnol, llawn hyder gan fod hyn yn cyflawni pedwar diben Cwricwlwm Cymru sef rhan annatod o ddatblygiad plentyn yn ysgolion Cymru. Dadleua Whitebread, et al (2007) bod hi’n holl bwysig bod ysgolion yn creu ac yn annog disgyblion i fod yn ddysgwyr annibynnol gan ei fod yn annog disgyblion i beidio bod yn orddibynnol ar oedolion i wneud cynnydd ar eu llwybr dysgu. Dywed Estyn(2018) er mwyn gallu gwneud hyn yn llwyddiannus mae angen cymorth ar ddisgyblion  a dyma beth yn union mae’r prosiect yma yn cyflawni. Mae’r partneriaid yna er mwyn helpu, cefnogi ac i ddysgu strategaethau darllen i’r disgyblion er mwyn defnyddio yn eu bywydau pob dydd er mwyn gwneud cynnydd. Serch hyn gellid dadlau wrth ddefnyddio oedolyn er mwyn arwain y sesiynau darllen bod hyn yn gallu arwain at rwystr yn natblygiad annibyniaeth plant oherwydd nid yw’r plant yn gallu uniaethu gyda’r oedolyn. Gellid dadlau bod oedolion ar adegau yn gallu dominyddu dysgwyr a golyga hyn felly bod annibyniaeth y dysgwyr yn cael eu rhwystro o ganlyniad i hyn. Dywed Siencyn(2008) “bron yn ddieithriaid, bydd anghyfartaledd grym yn gynhenid yn y berthynas rhwng oedolyn a phlentyn” (Siencyn, 2008, tud 148). Os yw hyn yn digwydd yn ystod y sesiynau efallai bydd y disgybl yn mynd yn or ddibynnol ar y partneriaid darllen i wneud unrhyw gynnydd ac felly ddim yn datblygu annibyniaeth na hunan hyder tu allan i’r sesiynau. Er mwyn ceisio sicrhau nad yw’r broblem yma yn dwyn ffrwyth credir mai’r ffordd orau yw cynnal rhai sesiynau grŵp ble mae modd i’r plant i weithio gyda disgyblion eraill. Mi fydd y partner darllen yn goruchwylio’r sesiwn er mwyn sicrhau bod amcanion y sesiwn yn cael ei gwrdd a bydd y plant yn cydweithio gyda’i gilydd er mwyn darllen stori syml. Golyga hyn felly nad yw’r disgyblion yn or ddibynnol ar yr oedolyn i wneud cynnydd gan nid yw’r oedolyn yn dominyddu’r sesiwn.
Yr amcan olaf ar gyfer y prosiect yma yw bod y prosiect yn hyrwyddo’r egwyddor o gynhwysiant drwy ddatblygu sgiliau darllen disgyblion difreintiedig. Mae cynhwysiant yn allweddol er mwyn datblygu disgybl uchelgeisiol, mentrus, gwybodus ac iach(Llywodraeth Cymru, 2022). Dywed Estyn(2020) mae cynhwysiant yw’r “angen i fynd i’r afael ag annhegwch”(Estyn, 2020, tud 9). Heb y cyfleoedd ar gefnogaeth gyfartal  dywed Moats(2022) nid oes modd i’r plentyn i ddatblygu yn gyflawn ac mi fydd hyn yn gallu achosi rhwystrau yn y dyfodol. Mae’r prosiect yma yn sicrhau bod disgyblion difreintiedig yr ysgol yn derbyn cyfleoedd cynhwysol i ddatblygu ac i wneud cynnydd ar eu sgiliau llythrennedd. Dadleua Regalado, Goldenberg a Appel(2001) bod hi’n holl bwysig bod ysgolion yn cynnig y cyfleoedd yma gan fod lefelau darllen plant difreintiedig yn is oherwydd y diffyg cefnogaeth adref. Felly mae’n holl bwysig bod y disgyblion yma yn derbyn y cyfleoedd yma ac mae’r prosiect yma yn sicrhau bod “pob plentyn yn derbyn y gefnogaeth i oresgyn rhwystrau a gwireddu eu potensial” (Llywodraeth Cymru, 2022, tud 1) gan roi gwell mynediad iddynt yn gyffredinol i waith tu fewn a thu allan i’r ysgol drwy roi iddynt sgil gydol oes.  Er hyn mae cynhwysiant yn seiledig ar ansawdd y dysgu sydd yn cael ei ddarparu. Os nad yw safon y dysgu yn ddigonol nid yw’r sesiynau yn gynhwysol. Mae modd cwestiynu a yw rhesymau’r partneriaid darllen am gymryd rhan yn sesiynau yn rhesymau dilys a chynhwysol neu a ydynt yn rhai hunanol megis a ydynt dim ond yn cymryd rhan yn y sesiynau er mwyn cymdeithasu gyda’r partneriaid darllen arall os dyma’r rheswm nid yw’r rheswm yn gynhwysol. Dadleua Sage(2007) bod hi’n holl bwysig bod prosiectau o fewn ysgolion yn hybu cynhwysiant gan eu bod yn helpu disgyblion bregus i ddatblygu ymhellach ar eu llwybr dysgu. Er mwyn sicrhau bod cynhwysiant yn rhan flaenllaw o’r prosiect credir mai’r ffordd orau o ddarganfod a yw rhesymau’r partneriaid darllen am gymryd rhan yn y sesiynau yn rhai dilys neu beidio yw cynnal cyfweliad gyda phob partner darllen  cyn dechrau’r prosiect er mwyn sicrhau bod ei agweddau tuag at y prosiect yn rhai cynhwysol. Dadleua Solarino a Aguinis(2021) bod hi’n hanfodol i gynnal cyfweliadau cyn dechrau prosiect cymunedol er mwyn sicrhau bod gan y gwirfoddolwyr y sgiliau ar addasrwydd er mwyn cynnal y prosiect yn llwyddiannus ac yn gynhwysol.
Mesur effaith:
Mae’n holl bwysig i fesur effaith prosiect er mwyn darganfod os yw’r prosiect yn gweithio er mwyn cyflawni nod ac amcanion y prosiect. Os nad yw’r prosiect yn llwyddo i wneud hyn mi fydd angen addasu’r prosiect er mwyn sicrhau llwyddiant. Er mwyn mesur effaith y prosiect yma credir mai defnyddio holiaduron yw’r ffordd orau “surveys are among the most widely used tools in research impact evaluation” (Domenech, et al, 2019, tud 10). Mae holiaduron yn fodd syml o gasglu data. Mi fydd modd casglu data o’r plant sydd yn rhan o’r prosiect yn ogystal ar oedolion sydd yn darllen i’r plant. Golyga hyn felly bod modd casglu llawer o ddata cynhwysfawr er mwyn dod i gasgliad ar effeithlonrwydd y prosiect. Serch hyn dywed Patten(2016) nid oes modd dibynnu ar holiaduron er mwyn casglu data dilys gan fod pobl wrth ateb holiaduron yn ateb yn seiliedig ar beth maent yn credu bod pobl eisiau gwybod nid y gwir ac felly nid yw’r data yn ddibynadwy. Tebyg yw dadl Lambert (2019) gan ddweud nid yw’r data sydd yn cael i gasglu gan holiaduron yn ddigon manwl er mwyn mesur effaith. Er mwyn ceisio sicrhau nad yw hyn yn digwydd ac er mwyn dilyn canllawiau BERA(2024) ni fydd yr holiadur yn gofyn am enw’r cyfranogwyr er mwyn sicrhau bod manylion adnabod y cyfranogwyr yn gwbl gyfrinachol ac anhysbys. Wrth wneud hyn efallai bydd y cyfranogwyr yn barod i fod yn fwy onest yn yr obaith o gynhyrchu data dilys. Serch hyn nid oes modd sicrhau bod hyn yn digwydd felly modd arall o fesur effaith y prosiect yw cynnal asesiadau darllen ffurfiol er mwyn asesu a yw gallu darllen disgyblion wedi gwella neu beidio o ganlyniad i’r prosiect. Cytuna Llywodraeth Cymru(2023) bod modd i asesiadau ffurfiannol helpu addysgwyr i wybod os yw plant wedi gwneud cynnydd neu pa feysydd sydd dal angen cymorth ychwanegol i wella ymhellach. Er hyn mae modd cwestiynu a yw asesiadau darllen ffurfiol yn fodd effeithiol o fesur effaith y prosiect gan ddywed Coe, Aloisi, Higgins a Major (2014) bod asesiadau yn gallu yn rhoi straen di angen ar blant a “feedback based soley on grades or marks is not helpful for improving learning” (Coe, Aloisi, Higgins a Major, 2014, tud 136). Dywed Senedd Cymru(2021) mai’r ffordd orau o fesur effaith dysgu yw defnyddio strategaethau asesu ar gyfer dysgu yn y dosbarth gan fod y strategaethau yma yn caniatau i addysgwyr i asesu plant yn rheolaidd mewn modd heddychlon er mwyn mesur effaith strategaeth. Cytuna Black a Wiliam (1998) gyda’r ddadl yma gan ddweud mai dysgu rhyngweithiol rhwng yr athro ar ddisgybl yw’r ffordd orau o ddysgu, datblygu ac i fesur effaith rhywbeth. Mi welais llaw cyntaf yr effaith mae strategaethau asesu ar gyfer dysgu yn gallu cael ar gynnydd plant yn ystod fy nghyfnod pontio 
Gwerthusiad:
Wrth ddadansoddi’r prosiect mae’n amlwg bod nifer o gryfderau amlwg yn perthyn i’r prosiect, gwelir rhain yn yr atodiad isod. Cryfder amlwg y prosiect yw ei fod yn caniatau i rieni ac i aelodau o’r gymuned i gydweithio gyda’r ysgol. Dadleua Kelty(2020) bod hyn yn gryfder mawr gan “studies of family and community engagement show’s that it can improve classroom dynamics”. Yn ogystal cryfder arall y prosiect yw ei fod yn caniatau i’r plentyn i weithio gydag oedolyn gwybodus er mwyn datblygu. Dadleua theori’r seicolegydd Vygotsky bod hyn yn gryfder enfawr gan fod modd i blant sydd tu ôl ar eu datblygiad addysgol datblygu gyda chefnogaeth o oedolyn gwybodus(Gray, Macblain, 2015). Serch hyn mae angen bod yn ofalus wrth ddefnyddio theori Vygotsky gan fod nifer o awduron megis Aubrey a Alison (2022) yn barnu dilysrwydd y theori gan nad oes llawer o dystiolaeth yn gysylltiedig i’r theori. Cryfder arall sydd yn perthyn i’r prosiect yw bod y prosiect yn cefnogi ac yn lleihau straen athrawon. Dadleua Colnerud (2013) bod hyn yn gryfder mawr gan “teachers often lack opportunities to reciveve support from others” (Colnerud, 2013, tud 5). Mae’r prosiect yma yn sicrhau bod y gymuned yn cefnogi datblygiad yr ysgol trwy weithio gyda phlant sydd tu ôl ar ei sgiliau llythrennedd a darparu cyfleoedd i’r plant yna i ddatblygu ac i feistroli sgil sydd yn mynd i ganiatau iddynt i gael gwell mynediad i waith tu fewn a thu allan i’r ysgol trwy ddarparu sgil gydol oes. Serch hyn mae modd dadlau a yw’r prosiect yn lleihau pwysau gwaith ar staff yr ysgol gan fydd angen aelod o staff i fod yn bresennol yn ystod y sesiynau os nad oes gan yr oedolyn DBS i weithio gyda phlant. Mi fydd hyn yn golygu bod angen aelod o staff megis cynorthwydd yn bresennol yn ystod y sesiynau er mwyn sicrhau diogelwch (NASUWT, 2015). Golyga hyn felly ni fydd y cynorthwydd yn gallu bod yn bresennol yn y dosbarth ac felly mi fydd hyn ychwanegu at lwyth gwaith yr athro gan na fydd cefnogaeth ychwanegol ar gael yn y dosbarth. Y ffordd orau o geisio goresgyn y wendid yma yw creu amserlen fel bod pob aelod o staff yn gwybod pryd yn union mae’r sesiynau yn cael ei gynnal neu cynnal y sesiynau yn ystod amser gwasanaeth er mwyn sicrhau bod modd i’r cynorthwydd fod yn bresennol yn y dosbarth.
Serch hyn mae ychydig o wendidau yn perthyn i’r prosiect hefyd, gwelir yn yr atodiad isod. Mae rhai plant yn gallu teimlo yn ansicr o amgylch pobl newydd ac felly yn amharod i gymryd rhan. Dadleua Sim, et al, 2013) bod plant yn elwa o weithio gydag oedolion cyfarwydd ac yn gwneud llawer mwy o gynnydd os eu bod nhw yn nabod yr oedolyn. Serch hyn ni fydd modd i’r plentyn i gael oedolyn cyfarwydd bob amser gan fod y prosiect yn dibynnu ar wirfoddolwyr. Er mwyn ceisio goresgyn y wendid yma credir mai’r ffordd orau yw cael y plant i gwrdd ar bartneriaid darllen cyn y sesiwn er mwyn ymgyfarwyddo gyda’r oedolyn cyn dechrau darllen yn yr obaith o geisio lleihau orbryder y plentyn. Yn ogystal mae diffyg hyfforddiant yn wendid mawr i’r prosiect. Cytuna Senechal a LoFevre(2002) bod hyfforddiant yn allweddol er mwyn cynnal prosiect llwyddiannus sydd yn hybu cynnydd ymysg disgyblion. Dywed Yan a Cai (2022) wrth gael hyfforddiant mi fydd y partneriaid yn gallu casglu storfa o syniadau a strategaethau darllen cyn mynd ati i gynnal y sesiynau. Mi fydd hyn unwaith eto yn hybu effeithlonrwydd y prosiect. Mae Llywodraeth Cymru wedi dynodi hyfforddiant fel rhywbeth sy’n “gwneud cyfraniad sylweddol i ddysgu proffesiynol” (Davies, et al, 2020, tud 1). Felly er mwyn goresgyn y wendid yma mi fydd angen i’r ysgol i hyfforddi neu dalu am hyfforddiant allanol er mwyn cefnogi llwyddiant y prosiect. Er hyn mae hyn yn dibynnu ar gyllid yr ysgol. Mae cyllid ysgolion yn bwnc llosg enfawr ar hyn o bryd gyda “sefyllfa ariannol ysgolion yn argyfyngus” (BBC Cymru fyw, 2024, tud 1). Dywed EEF(2021A) mi fydd angen i ysgolion talu am hyfforddiant, datblygiad proffesiynol, llyfrau ac adnoddau addysgol er mwyn sicrhau bod y prosiect yn gweithio yn llwyddiannus. Mae hyn yn codi’r cwestiwn a fydd modd i ysgol talu am rain wrth ystyried problemau cyllid ysgolion Cymru. Er mwyn ceisio goresgyn y broblem yma mi fydd modd i’r ysgol ymgeisio am grant wrth Lywodraeth Cymru sef y grant datblygu disgyblion. Bwriad y grant yw cefnogi dysgwyr Cymru thrwy ddarparu arian i ysgolion i gynnal prosiectau sydd yn codi safonau (Llywodraeth Cymru, 2023). Mi fydd y grant felly yn cefnogi ysgolion i gynnal y prosiect yn effeithiol. Gwendid arall y prosiect yw unwaith yr wythnos mae’r prosiect yn cael i gynnal. Dadleua Estyn(2023) er mwyn gwella sgiliau darllen disgyblion bod angen cynnal sesiynau darllen yn ddyddiol er mwyn tracio cynnydd. Felly er mwyn sicrhau nad yw’r gwendid yma yn rhwystro effethlonrwydd y prosiect a gan fod gwella sgiliau darllen yn rhan o gynllun datblygu’r ysgol, credir dylai’r ysgol cynnal sesiynau darllen ar ddechrau bob bore mewn ymgais o ddarparu cyfleoedd i blant i ddatblygu ac i dracio cynnydd. 
Mae cyfleoedd hefyd yn bodoli gyda’r prosiect er enghraifft gofyn i’r llyfrgell leol i noddi’r ac i fod yn fwy gweithredol yn y prosiect. Gellid ceisio cael y llyfrgell i gydweithio gyda’r ysgol trwy ddod mewn i’r ysgol unwaith yr wythnos er mwyn darparu’r cyfle i blant a rhieni i fenthyg llyfrau i fynd adref mewn ymgais o geisio hybu plant a rhieni i ddarllen adref. Dadleua EEF(2021) bod hyn yn gryfder enfawr gan mi fydd yn annog rhieni i gefnogi eu plant adref. Mi fydd modd benthyg y llyfrau am ddim er mwyn sicrhau bod modd i bawb i gael mynediad i’r adnoddau. Dywed Busayo(2018) bod cydweithio gyda llyfrgell yn gryfder enfawr i ysgolion gan ei fod yn ysgogi arferion darllen trwy gynnig deunyddiau darllen diddorol a newydd i blant. Golyga hyn felly bod plant yn fwy parod i ddarllen gan fod ganddynt fwy o ddiddordeb yn y llenyddiaeth. Serch hyn os mae’r llyfrgell yn dod i ymweld ar ysgol yn ystod oriau ysgol nid oes gan bob gofalwyr mynediad I’r prosiect oherwydd ni fydd modd i ofalwyr sydd yn gweithio yn ystod oriau ysgol cael mynediad i’r rhan yma o’r prosiect (Paulin, Grzela a McGee, 2017). Gellid ceisio goresgyn hyn trwy gynnal noswaith ble mae’r llyfrgell yn ymweld ar ysgol serch hyn golyga hyn rhagor o bwysau gwaith ar staff a allai wneud y prosiect yn anghyladadwy sydd yn fygythiad mawr. Felly er mwyn ceisio goresgyn y broblem yma credaf mai’r ffordd orau yw sefydlu rota staff fel nad yw’r pwysau gwaith yn syrthio ar un aelod o staff er mwyn ceisio osgoi pwysau gwaith diangen.
Casgliad:
Felly i gloi, bwriad yr aseiniad yma oedd meddwl am brosiect cymunedol ysgol. Wrth ymchwilio i mewn i’r prosiect daeth i’r amlwg bod gan aelodau o’r gymuned cyfrifoldeb enfawr i helpu ysgolion a disgyblion i lwyddo. Mae’n holl bwysig cydnabod ei fod yn broses dwy ffordd mae’r ysgol yn elwa wrth weithio gyda’r gymuned er enghraifft mae sgiliau darllen disgyblion difreintiedig yr ysgol yn gwella, sydd yn rhoi gwell mynediad iddynt yn gyffredinol i waith tu fewn a thu allan i’r ysgol drwy roi iddynt sgil gydol oes. Yn ogystal mae’r gymuned yn elwa o’r profiad gan maent yn teimlo’r ymdeimlad o foddhad wrth helpu rhai disgyblion sydd ddim yn derbyn llawer o brofiadau a chyfleoedd i ddatblygu adref i ddatblygu eu sgiliau darllen, llythrennedd a hunan hyder ymhellach. Mae’r modiwl yma wedi sicrhau fy mod yn cyflawni’r safon SAC o gynnwys partneriaid mewn dysgu gan rwyf nawr yn ymwybodol o bwysigrwydd cynnwys y gymuned ym mhrofiadau dysgu plant. Yn ogystal rwyf wedi cyflawni’r safon o arfer cyfrifoldeb corfforaethol trwy helpu’r ysgol i gyflawni targed o gynllun datblygu’r ysgol. Mae’r modiwl yma wedi sicrhau fy mod yn ymwybodol bod modd i brosiectau cymunedol cael effaith bositif ar ddatblygiad plant ac canitau iddynt i ddatblygu  yn ddinasyddion uchelgeisiol, mentrus, gwybodus ac iach(Llywodraeth Cymru, 2022).

Atodiad 1:

	Cryfderau:
· Datblygu sgiliau darllen plant.
· Sgiliau academaidd plant yn datblygu.
· Datblygu hunan hyder y disgyblion.
· Cyfle i blant dderbyn cymorth ychwanegol.
· Cyfle i rieni ac aelodau o’r gymuned i gydweithio gyda’r ysgol-teimlo boddhad.

	Gwendidau:
· Rhai plant yn teimlo’n ansicr o amgylch pobl newydd ac yn amharod i gymryd rhan.
· Partneriaid darllen ddim wedi derbyn yr hyfforddiant priodol.
· Os nad oes DBS gan y partneriaid darllen bydd angen aelod o staff i eistedd mewn yn ystod y sesiynau-efallai yn golygu problemau staffio.
· Ychwanegu at lwyth gwaith yr athrawon.
· Unwaith yr wythnos mae’r sesiynau yn cael i gynnal.SWOT
Partneriaid Darllen


	Cyfleoedd:
· Creu a chynnal sesiynau darllen tu allan i oriau ysgol ble mae modd i rieni sydd yn gweithio yn ystod oriau ysgol i ddod mewn i’r ysgol i ddarllen i’w plant.
· Cynnal y sesiynau mewn safle cymunedol ble mae modd i rai rhieni a phlant i gyrraedd yn haws-man canolog.
· Gofyn i’r llyfrgell leol i noddi’r ddigwyddiad.
· Cynnal sesiynau darllen i rieni sydd efallai ddim yn hyderus i ddarllen i’w plant er mwyn ceisio hybu a chefnogi’r rhieni yma i ddarllen i’w plant.
· Ceisio cael y llyfrgell i fod yn weithredol er mwyn ceisio annog rhieni a phlant i ddefnyddio’r llyfrgell er enghraifft cael y llyfrgell i ddod mewn i’r ysgol unwaith yr wythnos fel bod modd i bobl archebu llyfrau.
	Bygythiadau;
· Amser yn rhwystro effeithlonrwydd y prosiect.
· Toriadau cyllid yn golygu ni fydd modd rhedeg y prosiect.
· Dibynnu yn llwyr ar gyfranogiad aelodau o’r gymuned.
· Gormod o bwysau ar staff yr ysgol a allai wneud y prosiect anghynaladwy.



